stanford-oval/wikipedia huggingface dataset:
Changjiangin liden autonominen piirikunta

| Changjiang (kiin>  昌江黎族自治县, Chāngjiāng Lízú zìzhìxiàn) |
| --- | --- |

 Changjiang sijainti Hainanin maakunnassa.
 Koordinaatit: 19°23′0″N, 109°5′0″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  autonominen piirikunta
Pinta-ala:  
 – Kokonaispinta-ala:  1 596 km²
Väkiluku (2020):  232 124
 – Väestötiheys:  145 as./km²
Aikavyöhyke:  UTC+8
Postinumero:  572700
Suuntanumero(t):  0898
Rekisterikilpi:  琼C
 
 changjiang.hainan.gov.cn 
Infobox OKVirheellinen NIMI-arvo: 
Changjiangin liden autonominen piirikunta (yksink.: 昌江黎族自治县; perint.: 昌江黎族自治縣; pinyin: Chāngjiāng Lízú zìzhìxiàn; Pe̍h-ōe-jī: Chhiong-kang Lê-cho̍k chū-tī-koān) on liden autonominen piirikunta Etelä-Kiinan Hainanin maakunnan luoteisosassa. Sen väkiluku vuoden 2020 väestönlaskennassa oli 232 124, ja sen pinta-ala on 1596 km2.
Changjiang on jaettu kahdeksaan kuntatason alueeseen, joista seitsemän on suurkuntia ja yksi on maalaiskunta:
Suurkunnat:
Shilu (石碌镇)
Chahe (叉河镇)
Shiyuetian (十月田镇)
Wulie (乌烈镇)
Changhua (昌化镇)
Haiwei (海尾镇)
Qicha (七叉镇)
Maalaiskunta:
Wangxia (王下乡)
Cristiano Portela de Araújo Pena

Cristiano Portela de Araújo Pena (11. elokuuta 1913 Rio de Janeiro – 2. elokuuta 2000) oli brasilialainen roomalaiskatolinen piispa. Hänet vihittiin papiksi 18. syyskuuta 1937 ja nimitettiin Divinópolisin hiippakunnan johtoon 19. helmikuuta 1959. Piispaksi vihkiminen seurasi 17. toukokuuta. Pääkonsekraattorina toimi Armando Lombardi, jota avustivat João Resende Costa ja Geraldo María de Morais Penido.
Portela de Araújo Pena osallistui Vatikaanin toiseen kirkolliskokoukseen. Hän erosi tehtävistään Divinópolisin piispana 26. maaliskuuta 1979.
Bronisława Wajs

| Bronisława Wajs |
| --- | --- |

Henkilötiedot
Syntynyt: 17. elokuuta 1908 Lublin
Kuollut: 8. helmikuuta 1987 (78 vuotta) Inowrocław
Kansalaisuus:  Puola
Puoliso:  Dionizy Wajs
Kirjailija
Salanimi: Papusza
Äidinkieli: Romanikieli
Tuotannon kieli: Romanikieli
Palkinnot
 Lubuszin kulttuuripalkinto (1958) Kulttuuripalkinto "Nadodrze" (1978) Gorzów-palkinto (1978) 
Aiheesta muualla
Löydä lisää kirjailijoitaKirjallisuuden teemasivulta
Bronisława Wajs (17. elokuuta 1908 Lublin – 8. helmikuuta 1987 Inowrocław) oli puolalainen romanikielellä kirjoittava mustalaisrunoilija, joka tunnettiin yleisesti hänen romanikielisellä nimellä Papusza. Nimi tarkoittaa nukkea.
Elämä

Bronisława Wajs syntyi romaniperheeseen, joka vaelsi Puolassa Podoliassa, Volyniassa ja Vilnan läheisyydessä. Hän oli poikkeuksellinen romaninainen, koska hän opetteli lukemaan ja kirjoittamaan. Hän ei kuitenkaan käynyt koulua.
Hän meni kuusitoistavuotiaana naimisiin 24 vuotta vanhemman isäpuolen veljen Dionizy Wajsin kanssa. He eivät saaneet lapsia ja hedelmättömyys oli yksi syy, miksi hänet suljettiin romaniyhteisön ulkopuolelle.
Runot

Bronisława Wajsin runojen julkisuuteen tulon taustalla oli vuonna 1949 romaniyhteisöön liittynyt Jerzy Ficowski, joka huomasi Papuszan lahjakkuuden. Hän käänsi romanikielelle, joskus hyvin vajavaisesti, kirjoitetut säkeet puolaksi.
Papuszan koko säilynyt kirjallinen tuotanto on vain noin neljäkymmentä käsinkirjoitettua teosta. Hän jätti myös muutamia proosatekstejä, jotka kuvaavat mustalaisten elämää.
Burry Stander

| Burry Stander |
| --- | --- |
 Stander Lontoon olympialaisissa 2012.
Henkilötiedot
Syntynyt: 16. syyskuuta 1987
Kuollut: 3. tammikuuta 2013 (25 vuotta)
Kansalaisuus:   Etelä-Afrikka
Pyöräilijä
Laji:  maastopyöräily
Burry Willie Stander (16. syyskuuta 1987 Port Shepstone, KwaZulu-Natal – 3. tammikuuta 2013 KwaZulu-Natal) oli eteläafrikkalainen maastopyöräilijä.
Pekingin olympialaisissa 2008 Stander sijoittui maastoajossa 15:nneksi. Lontoon olympialaisissa 2012 hän oli samassa lajissa viides.
Stander kuoli 3. tammikuuta 2013 jäätyään lähellä kotiaan taksin alle.
Brooklyn 99

| Brooklyn 99> Brooklyn Nine-Nine |
| --- | --- |

Tyyli:  tilannekomedia
Luoja(t):  Dan Goor Michael Schur
Pääosissa:   Andy Samberg  Stephanie Beatriz  Terry Crews  Melissa Fumero  Joe Lo Truglio  Chelsea Peretti  Andre Braugher  Dirk Blocker  Joel McKinnon Miller 
Alkuperämaa:   Yhdysvallat
Alkuperäiskieli:  englanti
Verkko:   Fox (2013–2018)  NBC (2019–2021)   TV5
Esitetty:   2013-09-1717. syyskuuta 2013   2014-09-33. syyskuuta 2014 –  2021-09-1616. syyskuuta 2021
Tuotantokausia:  8
Jaksoja:  153
Ikäraja:  
Tuotanto
Tuottaja(t):   Andy Samberg  Matt Nodella  Norm Hiscock  Neil Campbell  Matt Lawton 
Vastaava(t) tuottaja(t):   Daniel Goor  David Miner  Michael Schur  Luke Del Tredici 
Ohjaaja(t):   Michael McDonald  Dean Holland  Craig Zisk  Victor Nelli Jr. 
Käsikirjoittaja(t):   David Phillips  Lakshmi Sundaram  Justin Noble  Tricia McAlpin  Phil Augusta Jackson  Matt O'Brien 
Säveltäjä(t):  Dan Marocco
Leikkaaja(t):   Cortney Carrillo  Sandra Montiel  Jeremy Reuben  Jason Gill 
Kuvaaja(t):   Giovani Lampassi  Barry Peterson  Rick Page 
Tuotantoyhtiö(t):   Fremulon  Dr. Goor Productions  3 Arts Entertainment  Universal Television  20th Century Fox Television 
Aiheesta muualla
Virallinen sivusto
IMDb 
Brooklyn 99 (Brooklyn Nine-Nine) on  yhdysvaltalainen tilannekomediasarja, jonka ovat luoneet Dan Goor ja Michael Schur. Sarjan esittäminen alkoi Yhdysvalloissa Fox-kanavalla 17. syyskuuta 2013. Suomessa sitä on esitetty TV5-kanavalla 3. syyskuuta 2014 lähtien.
Näyttelijät

| 0 | 1 | 2 |
| --- | --- | --- |
|  Andy Samberg  | … |  rikoskonstaapeli Jake Peralta   |
|  Andre Braugher  | … |  rikosylikomisario Raymond Holt   |
|  Melissa Fumero  | … |  rikoskonstaapeli Amy Santiago   |
|  Joe Lo Truglio  | … |  rikoskonstaapeli Charles Boyle   |
|  Stephanie Beatriz  | … |  rikoskonstaapeli Rosa Diaz   |
|  Terry Crews  | … |  rikosylikonstaapeli Terence "Terry" Jeffords   |
|  Chelsea Peretti  | … |  hallintovirkailija Gina Linetti   |
|  Dirk Blocker  | … |  rikoskonstaapeli Michael Hitchcock   |
|  Joel McKinnon Miller  | … |  rikoskonstaapeli Norm Scully   |
|  Patton Oswalt  | … |  palopäällikkö Boone   |
|  Dean Winters  | … |  rikoskonstaapeli Warren Pembroke, "Haaskalintu"   |
|  Marilu Henner  | … |  Vivian Ludley   |
|  Fred Armisen  | … |  Mleclaypnos   |
|  Kyle Bornheimer  | … |  rikoskonstaapeli Teddy Wells   |
|  James M. Connor  | … |  poliisipäällikkö Podolski   |
|  Michael G. Hagerty  | … |  kapteeni McGinley   |
Vastaanotto

Sarjan vastaanotto on ollut pääosin positiivinen. Kriitikoiden arvosteluja keräävällä Metacritic-sivustolla sarjan kriitikoilta saama keskimääräinen arvosana on 70/100.
Sarja palkittiin parhaan musikaali- tai komediasarjan ja parhaan musikaali- tai komediasarjan miespääosan Golden Globe -palkinnoilla vuonna 2014.
Aiheesta muualla

Virallinen sivusto (englanniksi)
Brooklyn Nine-Nine Internet Movie Databasessa (englanniksi)
Bronisław Kaper

| Bronisław Kaper> Henkilötiedot |
| --- | --- |
Syntynyt: 5. helmikuuta 1902 Varsova, Puola
Kuollut: 25. huhtikuuta 1983 (81 vuotta) Beverly Hills, Kalifornia, Yhdysvallat
Ammatti:  säveltäjä
Muusikko
Taiteilijanimi:  Bronislau Kaper
  [ Muokkaa Wikidatassa ] [ ohje ]  
Bronisław Kaper (myös Bronislau Kaper) (5. helmikuuta 1902 Varsova, Puola – 25. huhtikuuta 1983 Beverly Hills, Kalifornia, Yhdysvallat) oli puolalainen elokuvasäveltäjä. Hän teki elokuvamusiikkia Saksassa, josta Adolf Hitlerin noustua valtaan muutti Pariisiin ja sieltä Hollywoodiin, Yhdysvaltoihin vuonna 1935.
Kaper oli neljä kertaa Oscar-ehdokkaana. Palkinnon hän sai vuoden 1953 elokuvasta Lili.
Osittainen filmografia

Kapina laivalla (Mutiny on the Bounty, 1960)
Kaasuvalo (Gaslight, 1944)
Salainen sydän (The Secret Heart, 1946)
Muukalainen katosi (The Stranger, 1946)
Kunnian kentällä (The Red Badge of Courage, 1951)
Teräskannus (The Naked Spur, 1953)
Lili (1953)
Yön pedot (Them!, 1954)
Joutsen (The Swan, 1956)
Karamazovin veljekset (The Brothers Karamazov, 1958)
Ei rahasta (BUtterfield 8, 1960)
Aiheesta muualla

Bronisław Kaper Internet Movie Databasessa. (englanniksi)
Bronisław Kaper Elonetissä.
Bostonilaiset

| Bostonilaiset> The Bostonians |
| --- | --- |

Ohjaaja:  James Ivory
Käsikirjoittaja:  Ruth Prawer Jhabvala
Perustuu:  Henry Jamesin romaaniin Bostonin naiset (1886)
Tuottaja:  Ismail Merchant
Säveltäjä:  Richard Robbins
Kuvaaja:  Walter Lassally
Pukusuunnittelija:  Jenny Beavan
Pääosat:  Vanessa Redgrave Christopher Reeve Jessica Tandy Madeleine Potter
Valmistustiedot
Valmistusmaa:  Yhdistynyt kuningaskunta Yhdysvallat
Tuotantoyhtiö:  Merchant Ivory Productions WGBH Rediffusion Almi Entertainment Finance Corporation
Levittäjä:  Netflix
Ensi-ilta:   toukokuussa 1984 Cannesin elokuvajuhlat  2. elokuuta 1984 New York City, New York  syyskuussa 1984
Kesto:  122 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bostonilaiset (engl. The Bostonians) on vuonna 1984 ensi-iltansa saanut James Ivoryn ohjaama brittiläis-yhdysvaltalainen romanttinen draamaelokuva, jonka pääosissa ovat Vanessa Redgrave, Christopher Reeve, Jessica Tandy ja Madeleine Potter. Bostonilaiset perustuu Henry Jamesin romaaniin Bostonin naiset (1886), jonka pohjalta Ruth Prawer Jhabvala laati elokuvan käsikirjoituksen. Elokuvan tuottajana oli Ismail Merchant.
Bostonilaiset sai ensi-iltansa Cannesin elokuvajuhlilla toukokuussa 1984. Vanessa Redgraven roolisuoritus oli kriitikkojen ylistämä. Redgrave sai roolisuorituksestaan muun muassa parhaan naispääosan Oscar-ehdokkuuden. Juuri ennen vuoden 1985 Oscar-gaalaa uskottiin, että Redgrave ei tulisi voittamaan palkintoa. Syynä oli hänen kohua herättänyt poliittinen kiitospuheensa Oscar-gaalassa vuonna 1978, jolloin hän voitti parhaan naissivuosan Oscar-palkinnon roolisuorituksestaan elokuvassa Muistojeni Julia (1977).
Juoni

Bostonilaiset sijoittuu sisällissodasta toipuvaan 1870-luvun Bostoniin. Yläluokkaan kuuluva lakimies Basil Ransom (Christopher Reeve) on tottunut etuoikeutettuun elämään ja korrekteihin ystäviin. Kyllästyneenä elämäntilanteeseensa Basilia kiehtoo räväkkä ja vahvaluonteinen Olive Chancellor (Vanessa Redgrave), joka on naisten äänioikeuden näkyvä puolestapuhuja. Kun kuvioihin tulee seurallinen ja kaikkien pitämä Verena Tennant (Madeleine Potter), Basil ja Olive iskevät häneen heti silmänsä. Basil syvän ihastumisensa vuoksi, Olive taas nähtyään Verenassa ja tämän kontakteissa mahdollisuuden ajaa läpi omaa poliittista sanomaansa.
Näyttelijät

| 0 | 1 | 2 |
| --- | --- | --- |
|  Vanessa Redgrave  | … |  Olive Chancellor   |
|  Christopher Reeve  | … |  Basil Ransom   |
|  Jessica Tandy  | … |  neiti Birdseye   |
|  Madeleine Potter  | … |  Verena Tarrant   |
|  Nancy Marchand  | … |  rouva Burrage   |
|  Wesley Addy  | … |  tohtori Tarrant   |
|  Barbara Bryne  | … |  rouva Tarrant   |
|  Linda Hunt  | … |  tohtori Prance   |
|  Charles McCaughan  | … |  poliisi   |
|  Nancy New  | … |  Adeline   |
|  John Van Ness Philip  | … |  Henry Burrage   |
|  Wallace Shawn  | … |  herra Pardon   |
|  Peter Bogyo  | … |  herra Gracie   |
|  Martha Farrar  | … |  rouva Farrinder   |
|  Dusty Maxwell  | … |  Newton Tarrant   |
|  Maura Moynihan  | … |  Henrietta Stackpole   |
|  Lee H. Doyle  | … |  herra Filer   |
Tuotanto

Vanessa Redgrave oli ohjaaja James Ivoryn ensimmäinen valinta Olive Chancellorin rooliin. Ivory olisi halunnut Redgraven myös elokuvan Eurooppalaiset (1979) pääosaan, mutta Redgrave ei ollut tavoitettavissa muiden sitoumusten takia. Ivory oli ensimmäisenä tarjonnut Bostonilaisten pääosaa Redgravelle, joka oli kuitenkin kieltäytynyt roolista. Olive Chancellorin rooliin kiinnitettiin Glenn Close, joka vetäytyi elokuvasta, kun hänelle tarjottiin roolia elokuvasta Voittajan paluu (1984). Glenn Closen vetäydyttyä Olive Chancellorin roolia tarjottiin uudelleen Redgravelle, joka muutti mieltään ja otti roolin vastaan. Verena Tarrantin rooliin harkittiin Jodie Fosteria ja Mary Elizabeth Mastrantoniota ennen kuin Madeleine Potter palkattiin rooliin. Bostonilaiset on Potterin ensimmäinen elokuva.
Bostonilaiset -elokuva kuvattiin Yhdysvaltain Massachusettsin, New Yorkin ja Rhode Islandin osavaltioissa. Massachusettsissa kuvauspaikkoina olivat Bostonin ja Cambridgen kaupungit sekä Martha’s Vineyardin saari. Bostonissa elokuvaa kuvattiin Back Bayn ja Beacon Hillin kaupunginosissa sekä Boston Athenæum -kirjastolla ja Gibson House -museolla. Cambridgessa elokuvan kuvauspaikkana oli Harvardin yliopisto, ja Martha’s Vineyardin saarella elokuvaa kuvattiin Oak Bluffsin pikkukaupungissa. New Yorkin osavaltiossa kuvauspaikkoina olivat New York Cityn Manhattanilla sijaitseva Central Parkin Belvedere Castle ja Troyn kaupungissa sijaitseva pankki. Rhode Islandilla elokuvaa kuvattiin Newportin Chateau-sur-Merin kartanossa. Elokuva kuvattiin alkuvuodesta 1984. Elokuvan tuotantoyhtiönä oli Merchant Ivory Productions, jonka kanssa elokuvaa oli tuottamassa myös WGBH, Rediffusion ja Almi Entertainment Finance Corporation.
Julkaisu ja vastaanotto

Bostonilaiset sai ensi-iltansa Ranskan Cannesin elokuvajuhlilla toukokuussa 1984. Elokuvan Yhdysvaltain ensi-ilta oli New Yorkissa 2. elokuuta 1984 ja Isossa-Britanniassa syyskuussa 1984. Suomessa elokuva ei saanut teatteriensi-iltaa, mutta se esitettiin televisiossa ensi kerran 29. syyskuuta 1987. Yhdysvalloissa elokuvan teatterilevityksestä vastasi Almi Pictures. Bostonilaiset tuotti Yhdysvalloissa 1 009 700 dollarin lipputulot.
Ilmestyessään Bostonilaiset sai myönteisen vastaanoton elokuvakriitikoilta. Rotten Tomatoes -sivuston mukaan 80% kriitikoista oli antanut Bostonilaisille positiivisen arvosanan 6,4/10 keskiarvolla. Keräys perustui viiteen arviointiin. Metacritic-sivuston mukaan kymmenen arvostelun perusteella elokuva on saanut 59 pistettä sadasta mahdollisesta. Yhdysvalloissa elokuva julkaistiin ensi kerran VHS:nä vuonna 1985 ja DVD:nä 15. huhtikuuta 1998. Elokuvasta on saatavilla useita eri DVD-versioita. Suomessa elokuva julkaistiin DVD:nä 20. elokuuta 2008.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos |
| --- | --- | --- | --- |
| Oscar-palkinto | Paras naispääosa | Vanessa Redgrave | Ehdokkuus |
| Oscar-palkinto | Paras puvustus | Jenny Beavan ja John Bright | Ehdokkuus |
| Golden Globe | Paras naispääosa draamaelokuvassa | Vanessa Redgrave | Ehdokkuus |
| Bafta-palkinto | Paras puvustus | Jenny Beavan ja John Bright | Ehdokkuus |
| British Society of Cinematographers: Parhaan kuvauksen palkinto | Paras kuvaus | Walter Lassally | Ehdokkuus |
| National Society of Film Critics -palkinto | Paras naispääosa | Vanessa Redgrave | Voitto |
| New York Film Critics Circle -palkinto | Paras naispääosa | Vanessa Redgrave | Ehdokkuus |
| Los Angeles Film Critics Association -palkinto | Paras naispääosa | Vanessa Redgrave | Ehdokkuus |
| New Delhin elokuvajuhlat: paras naisnäyttelijä -palkinto | Paras naisnäyttelijä | Vanessa Redgrave | Voitto |
Aiheesta muualla

Bostonilaiset Internet Movie Databasessa (englanniksi)
Bostonilaiset Elonet.
Bostonilaiset AllMoviessa. (englanniksi)
Bostonilaiset TCM Movie Databasessa. (englanniksi)
Bostonilaiset Rotten Tomatoes -sivustolla. (englanniksi)
Bostonilaiset Box Office Mojossa. (englanniksi)
Bostonilaiset Metacriticissä. (englanniksi)
Bostonilaiset Merchant Ivory Productionsin sivuilla. (englanniksi)
Bijlmermeer

| Bijlmermeer |
| --- | --- |

 Kaupungin kartta, jossa Bijlmermeer korostettuna.
Kaupunki:  Amsterdam
Suuralue:  Amsterdam Zuidoost
Bijlmermeer (lyhennettynä Bijlmer) on kaupunginosa Amsterdamissa. Bijlmer sijaitsee Amsterdam Zuidoostin suuralueella muutama kilometri etelään Amsterdamin keskustasta.
Historia

Biljmerin polderi liitettiin Amsterdamin kaupunkiin vuonna 1966. Asuntopulan takia sinne suunniteltiin sadantuhannen asukkaan lähiötä.
Alueelle rakennettiin nopeaan tahtiin 40 000 asuntoa.
Le Corbusierin  hengessä alueesta suunniteltiin moderni asumiskone, jossa autoliikenne eristettiin omille väylilleen, asunnot olivat suuria ja valoisia, pysäköinti keskitettiin monikerroksisiin pysäköintitaloihin ja talojen välissä oli laajoja viheralueita.
Asunnot eivät kuitenkaan houkutelleet hollantilaisperheitä, ja kun rakennusprojekti valmistui 1970-luvun lopussa, suuri osa asunnoista oli tyhjillään. Niihin muutti ennen kaikkea maahanmuuttajia vasta itsenäistyneestä Surinamesta. 1980-luvulla Bijlmermeerin maine oli köyhien mustien asuinalueena. Yli puolet sen asukkaista oli työttömiä.
Ongelmia

Tosiasiassa tämä rakennus oli epäonnistunut, kun hollantilaisia alkoi muuttaa taloihin ,joten etninen yhteistyö oli epäonnistunut.[lähde? ]  Toinen ongelma oli, että talot olivat vanhoja ja huonokuntoisia. Lisäksi talojen asukkaat muistavat hyvin lento-onnettomuuden, joka tuhosi yhden taloista.selvennä
Uusiminen ja purkaminen

Vuonna 1992 Amsterdamin kaupunki aloitti laajan Bijlmermeerin remonttiohjelman.
2000-luvulla aloitettiin talojen uusiminen ja purkaminen.
Taloja alettiin purkamaan ja kennosto "hajosi". Projekti oli epäonnistunut pahasti.
Onnettomuus

Yksi rakennuksista tuhoutui, kun lentokone törmäsi siihen. Puolet talosta jouduttiin purkamaan. Onnettomuus tapahtui, kun Boeing 747:n moottorin kiinnikkeet pettivät ja toinen moottoreista syöksyi toista päin. Näin kone joutui lentämään kahdella moottorilla. Koneen olisi pitänyt laskeutua Schipholin lentoasemalle, mutta siiven nostovoima oli mitätön, joten se putosi alas.
Onnettomuudessa kuoli ainakin 43 ihmistä. Tarkkaa uhrien lukua ei tiedetä, sillä taloissa asui monia rekisteröimättömiä maahanmuuttajia. Onnettomuuden jälkeen lähistön asukkaat valittivat sairauksista, joiden on epäilty liittyvän koneen rahtina olleisiin kemikaaleihin.
Aiheesta muualla

Wikimedia Commonsissa on kuvia tai muita tiedostoja aiheesta .
http://oma.eu/projects/bijlmermeer-redevelopment
http://www.towerrenewal.com/amsterdam-success-story/
Carl Heinrich Graun

Carl Heinrich Graun
Carl Heinrich Graun (7. toukokuuta 1704 Wahrenbrück, Brandenburg – 8. elokuuta 1759 Berliini) oli saksalainen säveltäjä ja tenorilaulaja. Graunia pidetään yhdessä Johann Adolf Hassen kanssa aikansa saksalaisten italialaisoopperoiden säveltäjien kärkinimenä.
Graun opiskeli veljensä Johann Gottlieb Graunin tavoin Dresdenin Kreuzschulessa, jossa hän aloitti vuonna 1714. Tieteiden lisäksi hän opiskeli laulua Johann Zacharias Grundigin ja Christian Petzoldin johdolla ja säveltämistä saksilaisen hovikapellimestarin Johann Christop Schmidtin johdolla. Vuonna 1724 Graun siirtyi hovilaulajaksi Braunschweigiin, jossa hän myös sävelsi oopperoita ja toimi varakapellimestarina. Vuonna 1735 hän siirtyi Berliiniin varakapellimestariksi silloiselle Preussin kruununprinssille Fredrikille, josta myöhemmin tuli kuningas Fredrik II Suuri.
Vuonna 1740 Fredrikin kruunajaisseremonioiden jälkeen Graun nimitettiin kapellimestariksi. Hänen italialaisoopperansa Cesare e Cleopatra avasi uuden Staatsoper Unter den Lindenin 7. joulukuuta vuonna 1742. Oopperoiden ohella Graunin tuotantoon kuuluu konserttoja ja triosonaatteja.
Carl Hahl

Carl Hahl (25. syyskuuta 1872 Turku – 4. heinäkuuta 1956 Helsinki) oli suomalainen lääkäri, joka sai professorin arvonimen.
Carl Hahlin vanhemmat olivat lääketieteen ja kirurgian tohtori Berndt Gustaf Hahl ja Alexandra Kumlin ja puoliso vuodesta 1903 Karin Maria Emilia Åkerman, senaattori ja kenraalimajuri Henrik Willehad Åkermanin tytär. Hahl tuli ylioppilaaksi 1892 ja valmistui lääketieteen lisensiaatiksi 1900, lääketieteen ja kirurgian tohtoriksi hän väitteli 1903 tutkimuksella Klinisk studie öfver artificiell förtidsbörd vid trångt bäcken.  Hahl toimi lääkärinä Helsingissä vuodesta 1900, yleisen synnytyslaitoksen assistenttilääkäri hän oli 1900–1904 ja Helsingin yliopiston lapsenpäästötaidon dosentti 1906–1928. Hahl oli Kätilöopiston ylilääkäri 1907–1941. Tidskrift för barnmorskor i Finland -lehden toimittaja hän oli 1914–1919 ja Kätilölehden 1915–1919. Hän julkaisi muun muassa teokset Koneellisen lapsenpäästötaidon oppikirja kätilöille (1918) ja Lapsenpäästötaidon oppikirja kätilöille (1922, 1931). Professorin arvonimi myönnettiin Hahlille vuonna 1921.
Toimitusjohtaja, päätoimittaja Nils-Gustav Hahl oli Carl Hahlin poika. Tytär Marita Lybeck oli puolestaan keramiikka- ja tekstiilitaiteilija.
Cata Mansikka-aho

Cata Mansikka-aho on suomalainen laulaja ja laulunkirjoittaja.
Mansikka-aho tuli tunnetuksi Levottomat-elokuvan (2000) tunnuskappaleesta ”Levottomat”, jonka hän esitti Samuli Edelmannin kanssa. Mansikka-aho myös sanoitti kyseisen kappaleen, jonka Leri Leskinen oli säveltänyt. Levottomat-soundtrack palkittiin Emmalla, Jussilla ja kultalevyllä ja oli vuonna 2001 soitetuin kappale Suomen radioasemilla.
Mansikka-aho kirjoitti ylioppilaaksi Sibelius-lukiosta ja opiskeli musiikkia Helsingin konservatoriossa pääaineenaan klassinen laulu. Mansikka-aho julkaisi ensimmäisen pitkäsoitto-albuminsa Peilikuvaa vuonna 1998. Cata Mansikka-aho julkaisi kappaleensa “Color´s of my mind” yhdessä Nu Spirit Helsinki -yhtyeen kanssa EP:nä amerikkalaisen Guidance-labelin kautta 1999. ”Levottomat”-hitin jälkeen hän on julkaissut kaksi hengellistä albumia Open the Eyes of My Heart (2004) ja Kaikki muuttuu (2006).
Vuodesta 2004 lähtien Mansikka-aho on ollut mukana politiikassa. Hän työskenteli eduskunta-avustajana vuodesta 2004 vuoteen 2013 ja on kokoomuksen jäsen. Mansikka-aho työskentelee teknologia-alalla.
Mansikka-aho on toiminut Helsingin nuorisolautakunnan varajäsenenä sekä Helsingin työväenopistojen johtokunnassa varsinaisena jäsenenä ja Helsingin ympäristölautakunnan varsinaisena jäsenena. Hän on toiminut myös Stadin Slangi ry:n hallituksen jäsenä.
Aiheesta muualla

Cata Mansikka-aho Myspacessa (englanniksi)
Changji

| Changji (kiin>  昌吉市, Chāngjí Shì) uiguuriksi سانجى شەھىرى, Sanji Shehiri |
| --- | --- |
 Changjin sijainti (punaisella) Changjin hui-kansan autonomisessa prefektuurissa (keltaisella) Sinkiangissa
 Changji
 Koordinaatit: 44°01′N, 87°31′E 
Valtio:  Kiina
Autonominen alue:  Sinkiang
Autonominen prefektuuri:  Changjin hui-kansan autonominen prefektuuri
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  7 981 km²
Väkiluku (2010):  426 253
Aikavyöhyke:  UTC+8
Postinumero:  831100
Suuntanumero(t):  0994
Rekisterikilpi:  新B
 
 www.cjs.gov.cn 
Infobox OKVirheellinen NIMI-arvo: 
Changji (kiin. 昌吉市, Chāngjí Shì, uiguuriksi سانجى شەھىرى, Sanji Shehiri) on piirikuntatason kaupunki Sinkiangin uiguurien autonomisella alueella Kiinassa. Se on Changjin hui-kansan autonomisen prefektuurin hallintopaikka. Kaupungin pinta-ala on 7 981 (toisen lähteen mukaan 8 215) nellökilometriä ja väkiluku 426 253 (2010). Kaupungin keskusta sijaitsee linnuntietä noin 30 kilometriä autonomisen alueen pääkaupunki Ürümqistä luoteeseen.
Väestö

Kaupungin virallisen verkkosivuston mukaan (viitattu 14.3.2016) kaupungin asukasmäärä on 530 000, josta han-kiinalaisten osuus on 72%.
Catahoulan piirikunta

Catahoulan piirikunta (engl. Catahoula Parish, ransk. Paroisse de Catahoula) on Yhdysvaltojen Louisianan osavaltiossa sijaitseva piirikunta. Sen väkiluku oli 9 494 vuonna 2019. Piirikunnan hallintokeskus on Harrisonburgin kunta. Piirikunta on perustettu 23. maaliskuuta 1808.
Aiheesta muualla

Kuvia tai muita tiedostoja aiheesta Catahoulan piirikunta Wikimedia Commonsissa
Burscheid

Burscheid on kaupunki Saksan Nordrhein-Westfalenin osavaltion Rheinisch-Bergischer Kreisin piirikunnassa. Kaupungin väkiluku on 19 000.
Kaupungin pormestari on Stefan Caplan. Suurimmat työnantajat ovat Federal Mogul GmbH (ent. Goetze AG) ja Johnson Controls.
Aiheesta muualla

Kuvia tai muita tiedostoja aiheesta Burscheid Wikimedia Commonsissa
Buddy Moss

Buddy Moss
Eugene "Buddy" Moss (16. tammikuuta 1914, Jewel, Georgia – 19. lokakuuta 1984, Atlanta, Georgia) oli yhdysvaltalainen bluesmuusikko, kitaristi, huuliharpisti ja laulaja. Monien bluestutkijoiden mielestä hän oli itärannikon merkittävin levyttänyt blueskitaristi Blind Blaken viimeisten sessioiden (1932) ja Blind Boy Fullerin ensilevytysten (1935) välillä.
Aiheesta muualla

Buddy Moss  AllMusicissa (englanniksi)
Kuvitettu diskografia